ปกติกินยาคุม19.30 แต่ไปกินตอน21.35 ถือว่าปกติไหมค่ะแล้ววันต่อไปต้องกินตามเวลาปกติไหมค่ะ แล้วก็มีอะไรกับแฟนแบบไม่ได้ป้องกันค่ะ จะท้องไหมค่ะ และต้องกินยาคุมฉุกเฉินไหมค่ะ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะส่วนการที่ปกติทานยาคุมกำเนิดเวลา 19.30 น. แต่เมื่อวานได้ไปทานเวลา 21.35 น. ซึ่งแตกต่างเพียง 2-3 ชั่วโมง ไม่ได้มีผลต่อประสิทธิภาพของยาคุมกำเนิดแต่อย่างใดค่ะ ดังนั้น โอกาสในการตั้งครรภ์ก็ยังคงมีน้อยกว่า 1% และไม่จำเป็นต้องทานยาคุมฉุกเฉินร่วมไปค่ะ เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็น การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ